# data[].attributes.body
De qui deuen ser aquests bigotis?

# data[].attributes.body
Espero que gaudiu amb la visualització del Stop Motion que vam pensar, debatre, dissenyar i crear amb el meu alumnat d’I5

Stop Motion S.A De qui deuen ser aquests bigotis?

# data[].attributes.headline
REFLEXIONS-Com ha estat tot el procés i que m’ha aportat.

# data[].attributes.subject
REFLEXIONS-Com ha estat tot el procés i que m’ha aportat.

# data[].attributes.body
Voldria començar aquesta reflexió valorant tot el procés i el que m'ha aportat aquesta formació.

No puc negar que en rebre el correu amb la possibilitat de poder formar-me en competència digital em va fer una mica de respecte, em considero una persona valenta, atrevida, activa, amb motivacions, ganes, il·lusió, però no puc negar que acostumo a centrar-me en tot allò que controlo i està al meu abast, ja que soc molt perfeccionista i exigent i no m'agrada ni fallar ni defraudar-me.

Tot i que l'àmbit digital forma part del meu dia a dia afrontar una formació que podia trencar-me els esquemes de primeres em va fer dubtar si llençar-me, llavors vaig pensar que si havia rebut l'oportunitat era perquè ho havia de fer.

En rebre la trucada per formalitzar la matrícula vaig fer mil preguntes, vaig insistir en el fet que era tutora d'un grup d'I5 d'una escola de màxima complexitat i si creien que era possible que me'n sortís, sempre amb les meves pors a no complir amb les expectatives.

Vaig fer el pas, motivadíssima, dedicant hores, llegint i rellegint el temari, em vaig preparar la meva carpeta, vaig afrontar cadascun dels mòduls veient que potser no m'anava tan malament i potser, fins i tot, sabia més del que pensava.

La tasca pràctica em va motivar moltíssim, dissenyar!!!!, soc creativa de mena i m'encanta deixar volar la imaginació. A més a més, havia acabat una formació de currículum i encetava un seminari de coordinació a la meva ciutat per preparar una situació d'aprenentatge amb tot l'alumnat d'infantil. Era la meva!, practicaria, em deixaria anar amb les noves programacions i ho podria aprofitar a l'aula. Em vaig sentir còmoda i segura, em sorgien mil idees i propostes i els meus alumnes estaven gaudint moltíssim! Vaig pensar que hagués estat un error enviar el correu amb l'oferta formativa a la paperera.

Ara bé, va arribar el moment definitiu... com una tutora d'I5 d'un centre de màxima complexitat, amb 23 alumnes, 5 amb diagnòstic TEA, 3 amb trastorns de parla i dues alumnes nouvingudes els proposava que havien de crear un vídeo??? Vaig haver de recórrer al meu tutor mil i una vegades, amb dubtes, pors, incerteses... però amb les seves orientacions i respectant que la tasca seria adaptada em vaig deixar anar.

Vaig descarregar el programa i em vaig dedicar moltes hores a remenar. Un cop em va semblar que tenia les idees clares els hi vaig suggerir als meus alumnes que tot el que havíem fet no es podia quedar entre les nostres quatre parets, la resta d'escola i les famílies havien de gaudir dels nostres "bigotis surrealistes".

Al principi els hi vaig demanar fer un pluja d'idees del que podria sortir al vídeo, ells en un principi, insegurs i amb pors, com la seva tutora ni piulaven.... quin moment!, no sabia per on tirar. Els hi vaig ensenyar diferents creacions i els vaig explicar que faríem ho junts i si ens equivocàvem tornaríem a començar, que també era un aprenentatge. Van començar a aixecar dits, vam fer llistat, vam fer fotos, vam anar enganxant, editant, suprimint... fins que el vídeo anava agafant forma.

Ha estat un plaer créixer i aprendre amb ells, gaudint, formant part de tot el procés i el més important hem pogut fer arribar a tota la comunitat que som capaços de tot.

# data[].attributes.body
Us comparteixo alguns dels materials, recursos i fotografies utilitzats a la meva proposta.

1. Vídeo youtube presentació pintor

2. Vídeo presentació

3. Pista cúpules

4. Pista trencaclosques

5. Fotografia grup a la primera activitat- Arriba un nou repte

6. Dibuixos inicials

7. Llibre descoberta

8. Jamboard d'inquietuds de l'alumnat